Előterjesztés a Képviselő-testület

2015. április 28-i ülésének 3. napirendi pontjához

**Tisztelt Képviselő-testület!**

A 2014. évi költségvetés végrehajtásáról az alábbiakban számolok be.

Piliscsév Község Önkormányzata a Magyarországi Helyi Önkormányzatokról szóló törvényben (Mötv.) előírt kötelező feladatait 2014-ben is zavartalanul ellátta, az intézmények működését biztosítani tudta. A működés finanszírozásához az önkormányzat sajátos működési bevételei (adók), a költségvetési támogatás és az átvett pénzeszközök szakaszosan folytak be a folyószámlákra.

**I. Önkormányzat**

Piliscsév Község Önkormányzatának 2014. évi költségvetési mérlegét az ***I***.***1. számú melléklet*** tartalmazza. A bevételek ennél részletesebb bemutatására az ***I.2. számú melléklet*, a** kiadások bemutatására pedig az ***I.3-4. számú mellékletek*** szolgálnak.

# Bevételek

A 2014. évi költségvetés végrehajtása során, éves szinten, tárgyévi bevételeink a módosított előirányzathoz viszonyítva 98 %-ban teljesültek.

Az önkormányzat 15.215 eFt *intézményi működési bevételre* tett szert éves szinten, az alábbi jogcímeken:

• szolgáltatások ellenértéke (kifüggesztési díj, haszonbér, esküvő szolg.d., hirdetés): 131eFt

• tulajdonosi bevételek , bérbeadásból szárm. bevételek : 8.192 eFt

 *ebből : a Tisztítómű bérleti díja: 6.100 eFt*

• intézményi ellátási díj nettó ért.(óvodai, iskolai étkeztetés): 4.454 eFt

• kiszámlázott Áfa : 1.203 eFt

 • kamatbevétel: 478 eFt • visszatérített ÁFA: 440 eFt

• továbbszámlázott kiadásból szárm.: 317 eFt.

Az önkormányzat *sajátos működési bevételei* a módosított előirányzathoz viszonyítva 97 %-ban teljesültek, összességében mintegy 60.082 eFt bevételt jelentettek az önkormányzat számára. A magánszemélyek kommunális adója meghaladta, az iparűzési adó és a súlyadó pedig megközelítette a tervezett éves szintet. A késedelmi pótlék és bírság behajtása terven felül teljesült. A talajterhelési díjból 2014-ben kizárólag hátralékot hajtottunk be. Kis számban (6 ingatlan) vannak a csatornára rá nem kötött fogyasztók.

|  |  |  |  |  |
| --- | --- | --- | --- | --- |
|  | **Eredeti előirányzat** | **Módosított előirányzat** | **Teljesítés** | **%** |
| Magánszemélyek kommunális adója | 4 500 000 | 4 500 000 | 4 657 079 |  103  |
| Állandó jelleggel végzett iparűzési tevékenység után fizetett helyi adó | 50 000 000 | 50 000 000 | 48 602 036 |  97  |
| Belföldi gépjárművek adójának a helyi önkormányzatot megillető része | 6 500 000 | 6 500 000 | 6 134 262 |  94  |
| Tartózkodás után fizetett idegenforgalmi adó | 0 | 0 | 2 100 |   |
| Talajterhelési díj | 500 000 | 500 000 | 75 140 |  15  |
| Vállalkozók kommunális adója | 0 | 0 | 12 185 |   |
| Késedelmi és önellenőrzési pótlék | 350 000 | 350 000 | 399 695 |  114  |
| Önkormányzatokat megillető szabálysértési és helyszíni bírság | 200 000 | 200 000 | 199 963 |  100  |
| *Önkormányzat sajátos működési bevételei* | 62 050 000 | 62 050 000 | 60 082 460 |  *97*  |

Az önkormányzat *költségvetési támogatása* a módosított előirányzathoz viszonyítva 100 %-ban teljesült, összességében 135.244 eFt bevételt jelent.

A költségvetési támogatás eredeti előirányzatát az alábbi tételek módosították december végéig:

- normatíva lemondás (októberi felmérés): -138 eFt

- bérkompenzáció: 1.621 eFt

- Pályázat (Magyarország szeretlek!) 325 eFt

- szociális tűzifa pályázat : 605 eFt

- szociális ágazati pótlék: 253 eFt

- E-útdíj bevezetéssel kapcs.bev. kiesés ellentételezése : 262 eFt

- jövedelempótló támogatások

 (rendszeres szoc. ell.; ápolási díj; foglalk. helyett. tám.): 9.424 eFt

**Összesen: 12.352 eFt**

*Felhalmozási bevételünk* ingatlan értékesítésből *(1.033eFt), valamint* a lakossági csatorna befizetésekből (89 eFt) származik.

A *működési célú pénzeszközök átvétele* a módosított előirányzathoz viszonyítva 100%-ban teljesült. December 31-ig az alábbi összegek érkeztek az önkormányzat számlájára ezen a jogcímen:

- MEP finanszírozás 3.572 eFt

- Pályázat (TÁMOP óvoda) 280 eFt

- Normatíva átvétel (Társ. gesztortól) 3.934 eFt

- Pályázat (Egészségnap) 6.166 eFt

- közfoglalkoztatásra kapott összeg 27.456 eFt

**Összesen: 41.408 eFt**

*A felhalmozási célú önkormányzati támogatások* sora az alábbi, pályázati úton nyert összegeket tartalmazza:

Hivatal felújítás: 43.889 eFt

Vis Maior: 9.000 eFt

Érdekeltségnövelő támogatás (Műv.Ház): 94 eFt

Érdekeltségnövelő támogatás (Könyvtár): 69 eFt

## összesen: 53.052 eFt

Az előzőek alapján bevételeinkről elmondhatjuk, hogy a tervezetthez képest kedvezően alakultak.

## Kiadások

A 2014. évi költségvetés végrehajtása során, működési kiadásaink a módosított előirányzathoz viszonyítva 92%-os teljesítést mutatnak. *(I*.*1. számú melléklet*)

Ezen belül a *személyi juttatások* kifizetése 97%-ra, a munkaadót terhelő *járulékok* kifizetése 91%-ra teljesült a módosított előirányzathoz viszonyítva. A *dologi kiadások* a tervezetthez képest 83%-ban realizálódtak.

Az *I.3 számú melléklet* részletesen bemutatja a bér, járulék és dologi kiadásokat az önkormányzat egészére vonatkozóan, az *I.4. számú melléklet* pedig kormányzati funkciónként tartalmazza azokat.

A személyi juttatások és a járulékok eredeti előirányzatát bérkompenzációra és a közfoglalkoztatásra kapott, valamint a TÁMOP pályázat keretében érkezett összeg módosította.

A dologi kiadások alábbi sorain a felsorolt költségek, díjak szerepelnek:

*Üzemeltetési anyagok*: tisztítószer, közfoglalkoztatás eszközbeszerzés (pályázat), élelmiszer (reprezentáció), festék

*Mindazok, amelyek nem számolhatók el szakmai anyagnak:* útszóró só, információs táblák (pály. Egészségnap), karbantartási anyagok

*Karbantartási, kisjavítási szolgáltatások*: közvilágítás karbantartás; térfigyelő rendszer karb.; orvosi rendelő szúnyogháló felszerelése; fénymásoló karb., példányszámdíj; autó, traktor, fűkasza karbantartása; Vis Maior kárelhárítás, védekezés; kazánok karbantartása

*Szakmai tevékenységet segítő szolgáltatások*: előadások, rendezvények (Egészségnap pályázat); logopédus, fejlesztés, gyógytorna; jogi szolgáltatás; műszaki szaktanácsadás; munkavédelmi szolgáltatás; kockázatértékelés

*Más szakmai tevékenység*: belső ellenőr; továbbképzés; operatőr; iskola eü. ellátás

*Egyéb szolgáltatások*: Kisbíró; Földhivatali ügyintézés; temető fenntartási hozzájárulás; bankköltség

*Más egyéb szolgáltatások*: fiókbérlet; bélyegvásárlás; hulladékszállítás; TÁMOP óvodai pályázat keretében lebonyolított előadások, továbbképzések, rendezvények.

## Szociális ellátások

Rászorultságtól függő pénzbeli ellátások címén 3.253 eFt-ot fizettünk ki az alábbiak szerint:

 - ápolási díjra: 1.152 eFt

- átmeneti segélyre: 1.693 eFt

- temetési segélyre: 223 eFt

- kórházi ápolásra: 56 eFt

- rendkívüli gyermekvéd. támog.: 94 eFt

- eseti gyógyszer támogatásként: 25 eFt

- harmadik gyermek szül.: 10 eFt.

Természetbeni átmeneti segélyt (tüzelő, intézm. térítési díj) további 840 eFt értékben kaptak a rászorulók.

Az Arany János tehetséggondozó programban résztvevők számára 75 eFt támogatást fizettünk ki. A csévi gyerekek beiskolázására 421 eFt-ot, babautalványokra 210 eFt-ot, ösztöndíjak kifizetésére és a Bursa Hungarica programra 646 eFt-ot, az idős emberek támogatására 402 eFt-ot fordítottunk 2014-ben.

## Fejlesztések, felújítások

Az alábbi táblázat foglalja össze az önkormányzat felhalmozási kiadásainak alakulását:

 eFt

|  |  |  |  |
| --- | --- | --- | --- |
| **Beruházási kiadások** | **eredeti** | **mód.** | **telj.** |
| Pályázati önerő (játszótér) | 500  | 500 |   |
| Csabai u. | 1 290  | 1 290 |   |
| Településrendezési terv módosítása |   | 1 520 | 1 518 |
| Nefelejcs u. (2013-ról áthúzódó) |   | 1 780 | 1 799 |
| Szilvás u. (2013-ról áthúzódó) |   | 4 150 | 4 142 |
| Útpadkák javítása (Hősök tere, Béke u.) |   | 784 | 708 |
| Eszközvásárlás (óvoda) |   | 30 |   |
| Eszközvásárlás (közfoglalkoztatás pályázat) |   | 292 | 292 |
| **összesen:** | **1 790** | **10 346** | **8 459** |
|   |   |   |   |
| **Felújítási kiadások** |  |  |  |
| Tisztítómű  |   | 2 620 | 2 611 |
| Orvosi rendelő klíma  |   | 800 | 756 |
| Polgármesteri Hivatal |   | 43 889 | 635 |
| Vis Maior |   | 3 207 |   |
| **összesen:** | **0** | **50 516** | **4 002** |

A beruházások közül a Szilvás utca és a Nefelejcs utca építése 2013-ról áthúzódó fejlesztés, a táblázat csak a 2014-ben kifizetett összegeket tartalmazza.

A két beruházás teljes költsége:

Szilvás utca 12.673 eFt

Nefelejcs utca 6.841 eFt

A két nagy projektünk (új Polgármesteri Hivatal, Vis Maior) megvalósítása szinte teljes mértékben áthúzódott 2015-re. A táblázat megfelelő sora a Polgármesteri Hivatal építési terveinek költségét tartalmazza.

Az alábbiakban felsorolt felújítási, karbantartási munkák költségei a dologi kiadásoknál jelennek meg:

* Ravatalozó felújítása
* Vis Maior (védekezés, kárelhárítás).

## Támogatások, átadott pénzeszközök

Éves szinten 5.284 eFt-ot fizettünk ki a *civil szervezeteknek*, nemzetiségi önkormányzatnak, valamint *tagdíjakra*, az alábbiak szerint:

 eFt

|  |  |  |  |
| --- | --- | --- | --- |
| ***Támogatások, átadott p.*** |  **eredeti** |  **mód.** |  **teljesítés** |
| Diákönkormányzat | 50 | 50 | 50 |
| Cselgáncs klub | 150 | 150 | 150 |
| Vöröskereszt | 100 | 100 | 100 |
| Piliscsév SE | 1 120 | 1 820 | 1 820 |
| Szlovák Baráti kör | 70 | 70 | 70 |
| Asszonykórus | 400 | 400 | 400 |
| Pilisi Szlovákok Egyesülete | 70 | 70 | 70 |
| Nyugdíjas klub | 320 | 320 | 320 |
| Pincefalu Egyesület | 250 | 250 | 250 |
| Piliscsévi Polgárőr Egylet | 500 | 500 | 500 |
| Egyéb támogatások (Kempo,Kolibri,Pilis Kupa)  | 280 | 405 | 336 |
| Pilis-Gerecse Társulás | 30 | 30 |   |
| Istergránum | 50 | 50 | 48 |
| Szlovák önkormányzat  | 300 | 300 | 450 |
| Bolgár önkormányzat | 50 | 50 |   |
| Lövész Sportegyesület | 520 | 520 | 520 |
| Egyházi kórus | 200 | 200 | 200 |
| ***Támogatások, átadott p. összesen*** | **4 460** | **5 285** | **5 284** |

A **Dorogi Többcélú Kistérségi Társulás** által ellátott feladatokhoz az alábbi összegekkel járultunk hozzá december 31-ig:

• Idősek nappali ellátása: 4.356 eFt

## • Családsegítés, gyerekjólét: 1.172 eFt.

2014-ben összesen 116.496 eFt-ot adott át az Önkormányzat *intézmény finanszírozásként* a következő bontásban:

 eFt

|  |  |  |  |  |
| --- | --- | --- | --- | --- |
| **Intézmény** | **Eredeti ei.** | **Módosított ei.** | **Teljesítés** | **%** |
| Művelődési Ház | 8 148 | 8 353 | 7 658 | 92 |
| Közös Hivatal | 57 409 | 67 305 | 66 015 | 98 |
| Óvoda | 46 299 | 46 977 | 42 823 | 91 |
| **összesen** |  **111 856**  | **122 635** | **116 496** | **95** |

Intézményeink igyekeztek a szükséges és elégséges keretek közt gazdálkodni, és az engedélyezett költségvetéseken belül maradni, így az intézményfinanszírozás sem haladta meg a tervezett éves szintet.

**II. Piliscsévi Közös Önkormányzati Hivatal**

A 2014. évi költségvetés végrehajtása során tárgyévi bevételeink 97 %-ban, a tárgyévi működési kiadások pedig 96 %-ban realizálódtak a módosított előirányzathoz viszonyítva.*(II.1. számú melléklet)*

**Bevételek**

2014-ben az állami normatíva teljes egészében fedezte a Hivatal személyi juttatásait, járulékait és dologi kiadásait.

Önkormányzati hivatal működésének állami támogatása: 55.510 eFt

Bér, járulék, dologi kiadások összesen: 56.611 eFt

*ebből - választási költség: 2.767 eFt*

* *„hivatali” költség: 53.844 eFt*

A választási költségek finanszírozásához 2.767 eFt-ot kapott az intézmény az államtól, amely a bér és járulék kiadásokat teljes mértékben, a dologi kiadásokat részben fedezte.

A bevételek eredeti előirányzata (62.916 eFt) az alábbi tételek miatt nőtt:

* bérkompenzáció: 471 eFt
* segélyek (Piliscsév): 9.425 eFt
* segélyek (Leányvár): 2.833 eFt
* választási költségek: 2.767 eFt

 **összesen: 15.496 eFt**

**Kiadások**

A **bér, járulék és dologi** kiadások előirányzat felhasználásáról részletes adatokat a *II.3. számú melléklet* tartalmaz.

Ezen belül a *személyi juttatások* kifizetése 96 %-ra, a munkaadót terhelő *járulékok* kifizetése 99 %-ra teljesült a módosított előirányzathoz viszonyítva. A dologi kiadások 93%-ban realizálódtak. Az eredeti előirányzatot a bérkompenzációra, valamint a választási költségekre kapott összeg módosította.

*személyi juttatások előirányzatának növekedése:*

bérkompenzáció: 371 eFt

választási költségek: 1.708 eFt

összesen: 2.079 eFt

*járulékok előirányzatának növekedése:*

bérkompenzáció: 100 eFt

választási költségek: 207 eFt

összesen: 307 eFt

*dologi kiadások előirányzatának növekedése:*

választási költségek: 722 eFt

*átadott pénzeszk. előirányzatának növekedése:*

választási költségek: 130 eFt

A **szociális ellátások** folyósításának településenkénti alakulását a *II/4. számú melléklet* mutatja részletesen.

**III. Művelődési Ház** *(III.1-3. számú melléklet)*

**Bevételek**

A Művelődési Ház *intézményi működési bevétele* bérleti díjakból (811 eFt) származik. Az intézmény működését 7.658 eFt-tal finanszírozta az önkormányzat 2014-ben.

A 2012-ben elnyert TÁMOP-os pályázatok elszámolása jelenleg is folyamatban van. A benyújtott kifizetési kérelmekre 2014-ben 2.950 eFt érkezett az intézmény elkülönített számlájára, ez szerepel a *III.2. számú melléklet* megfelelő sorában. Az önkormányzat 7.871 eFt visszatérítendő kölcsönt nyújtott a Művelődési Háznak, pályázat előfinanszírozás céljából, amely összeget a végső pályázati elszámolást követően kap vissza.

**Kiadások**

A 2014. évi költségvetés végrehajtása során, a Művelődési Ház működési kiadásai a módosított előirányzathoz viszonyítva 96%-os teljesítést mutatnak.

Ezen belül a *személyi juttatások* kifizetése 96 %-ra, a munkaadót terhelő *járulékok* kifizetése 98%-ra teljesült a módosított előirányzathoz viszonyítva. A *dologi kiadások* a tervezetthez képest 95%-ban realizálódtak.

**IV. Piliscsévi „Aranykapu” Egységes Óvoda-bölcsőde** *(IV.1-3. számú melléklet)*

**Bevételek**

Az Egységes Óvoda-bölcsőde*az intézményfinanszírozáson (42.823 eFt)* kívül 330eFt támogatást is kapott, az alábbiak szerint:

Piliscsévi Szlovák Önkormányzattól: 30 eFt

Országos Szlovák Önkormányzattól: 50 eFt

Piliscsévért Közalapítványtól: 70 eFt

KEM Szlovák Önkormányzattól ( Szlovák Nemzetiségi Óvodaped. Nap Támogatás): 180 eFt.

**Kiadások**

Az óvoda működési kiadásai a módosított előirányzathoz viszonyítva 87%-os teljesítést mutatnak.

Ezen belül a *személyi juttatások* kifizetése 93 %-ra, a munkaadót terhelő *járulékok* kifizetése 94 %-ra teljesült a módosított előirányzathoz viszonyítva. A *dologi kiadások* 55%-os teljesülése főként annak köszönhető, hogy az intézmény technikai okok miatt nem kapta meg a gázdíj elszámolását 2014-ben a szolgáltatótól, amely költség (~ 1.500 eFt) ezáltal áthúzódott az idei évre.

Fentiek alapján megállapítható, hogy 2014-ben is kiegyensúlyozott gazdálkodást folytattunk, ennek köszönhető községünk és intézményeink zavartalan működése. Továbbra is törekednünk kell a pályázati lehetőségek maximális kihasználására és a plusz bevételi lehetőségek feltárására, a működési költségek takarékos felhasználására, valamint a fejlesztési célú pénzeszközök minél hatékonyabb, a község érdekeit leginkább szolgáló felhasználására.

A beszámolót a Pénzügyi és Településfejlesztési Bizottság megvitatta és elfogadásra javasolja.

Kérem a Tisztelt Képviselő-testületet, hogy megvitatás után, a 2014. éves költségvetési beszámolót elfogadni szíveskedjék.

Piliscsév, 2015. április 23.

 Kosztkáné Rokolya Bernadett s.k.

 polgármester